દૈનિક ૧ર૦૦ ફરિયાદ સીસીઆરએસ હેઠળ તંત્રના ચોપડે નોંધાતી હોઇ નાગરિકોને અવારનવાર થતા કડવા અનુભવની બાબત સ્ટેન્ડિંગ કમિટીમાં પણ શાસક પક્ષે રજૂ કરી છે. હવે કમિશનર મૂકેશકુમારે પણ સીસીઆરએસના ડિંડકની ગંભીરતાથી નોંધ લીધી છે. તાજેતરમાં મળેલી ઉચ્ચ અધિકારીઓની અઠવાડિક બેઠકમાં મૂકેશકુમારે સંબંધિત અધિકારીઓને સીસીઆરએસ અંતર્ગતની છેલ્લાં ત્રણ વર્ષની વિગત આઠ દિવસમાં રજૂ કરવાનો આદેશ આપ્યો છે. અધિકારીઓએ પોતાના વિભાગ અને વિસ્તાર મુજબ કઇ કઇ ફરિયાદો વધુ પ્રમાણમાં આવી અને કેટલી ફરિયાદોનો વિધિવત્ નિકાલ કરાયો તેની તલસ્પર્શી વિગત પણ કમિશનર સમક્ષ મૂકવી પડશે. મૂકેશકુમારની લાલ આંખના પગલે હેલ્પલાઇનના ડિંડકથી નાગરિકોને રાહત મળશેે તેમ લાગે છે.